Document ID: 32011D0626
Publication Date: 2011-09-22

Title and Content:
IZVEDBENI SKLEP KOMISIJE
z dne 22. septembra 2011
o odobritvi odstopanja od izvajanja Uredbe (ES) št. 762/2008 Evropskega parlamenta in Sveta o predložitvi statističnih podatkov o ribogojstvu s strani držav članic v zvezi z Republiko Češko, Velikim vojvodstvom Luksemburgom in Republiko Avstrijo
(notificirano pod dokumentarno številko C(2011) 6533)
(Besedilo v češkem, francoskem in nemškem jeziku je edino verodostojno)
(2011/626/EU)
EVROPSKA KOMISIJA JE -
ob upoštevanju Pogodbe o delovanju Evropske unije,
ob upoštevanju Uredbe (ES) št. 762/2008 Evropskega parlamenta in Sveta z dne 9. julija 2008 o predložitvi statističnih podatkov o ribogojstvu s strani držav članic in razveljavitvi Uredbe Sveta (ES) št. 788/96 (1) ter zlasti člena 8(1) Uredbe,
ob upoštevanju naslednjega:
(1)
Kadar bi vključitev statističnih podatkov določenega sektorja ribogojnih dejavnosti povzročila težave, ki bi bile nesorazmerne s pomenom navedenega sektorja, lahko Komisija v skladu s členom 8 Uredbe (ES) št. 762/2008 omogoči državi članici, da iz predloženih nacionalnih podatkov izključi podatke, ki zajemajo navedeni sektor, ali da uporabi metode ocenjevanja, ki se uporabljajo za zagotavljanje podatkov za več kot 10 % celotne proizvodnje.
(2)
Prošnje za pridobitev odstopanj so posredovale Republika Češka, Veliko vojvodstvo Luksemburg in Republika Avstrija.
(3)
Na podlagi informacij, ki so jih predložili Republika Češka, Veliko vojvodstvo Luksemburg in Republika Avstrija, je treba navedena odstopanja odobriti Republiki Češki, Velikemu vojvodstvu Luksemburgu in Republiki Avstriji.
(4)
Ukrepi iz tega sklepa so v skladu z mnenjem Stalnega odbora za kmetijsko statistiko, ustanovljenega s Sklepom Sveta 72/279/EGS (2).
(5)
Ukrepi iz tega sklepa dopolnjujejo Sklep Komisije 2010/76/EU z dne 9. februarja 2010 odobritvi prehodnega obdobja za izvajanje Uredbe (ES) št. 762/2008 Evropskega parlamenta in Sveta o predložitvi statističnih podatkov o ribogojstvu s strani držav članic, kar zadeva Češko, Nemčijo, Grčijo, Avstrijo, Poljsko, Portugalsko in Slovenijo (3) -
SPREJELA NASLEDNJI SKLEP:
Člen 1
1. Češka lahko za vrednost proizvodnje vsake vrste razen navadnega krapa (Cyprinus carpio) predloži le ocenjene podatke za obdobje do 31. decembra 2012.
2. To odstopanje se odobri za referenčna leta 2009 do 2011.
Člen 2
1. Luksemburgu se odobri odstopanje od obveznosti oddaje statističnih podatkov o celotnem sektorju ribogojstva za obdobje do 31. decembra 2012.
2. To odstopanje se odobri za referenčna leta 2008 do 2011.
Člen 3
1. Avstrija lahko za vrednost proizvodnje vsake vrste ter za proizvodnjo vsake vrste v sektorju vališč in vzgajališč predloži le ocenjene podatke za obdobje do 31. decembra 2012.
2. To odstopanje se odobri za referenčno leto 2011.
Člen 4
1. Ta sklep je naslovljen na Republiko Češko, Veliko vojvodstvo Luksemburg in Republiko Avstrijo, in o katerem se jih uradno obvesti.
2. Ta sklep začne učinkovati s takšno objavo.
V Bruslju, 22. septembra 2011

Classification:
Level 1 Topics: 100152
100146
100156
100150
100144
Level 2 Topics: 100175
100190
100230
100252
100223
Level 3 Topics: 2320
1155
4488
525
4256
All Topics: 275
3000
4258
5334
5581